David Rodrigo

David Rodrigo (s. 8. toukokuuta 1968) on espanjalainen jalkapallovalmentaja.http://www.transfermarkt.co.uk/david-rodrigo/profil/trainer/3769

Ura

Liikunnanopettajan koulutuksen käynyt Rodrigo aloitti valmennusuransa pienessä katalonialaisseura UE Lleidassa, josta hän siirtyi CD Binéfariin Espanjan kolmanneksi ylimmälle sarjatasolle. Rodrigon johdolla seura nousi Segunda Divisióniin ja voitti Aragonian Cupin 1998. 

Vuonna 1999 Rodrigo siirtyi Andorran maajoukkueen valmentajaksi. Hän uudisti aktiivisesti maan jalkapalloilua ja maajoukkuetta, mutta ensimmäinen voitto antoi odottaa itseään. Lopulta Andorraa onnisti, kun maa kaatoi Makedonian MM-karsinnoissa 2006 maalein 1–0.

Syyskuussa 2006 Rodrigo kohautti haukkumalla Israelia murhaajien maaksi maajoukkuekapteeni Yossi Benayounille.http://www.ynetnews.com/articles/0,7340,L-3300830,00.html Andorran maajoukkuemies Juli Fernandez pyysi myöhemmin anteeksi koko joukkueen puolesta, vaikka Rodrigo on kiistänyt lausuntonsa.

Rodrigo luopui Andorran maajoukkueen valmentajan pestistä kymmenen vuoden jälkeen lokakuussa 2009.

 Lähteet 

Luokka:Espanjalaiset jalkapallovalmentajat
Luokka:Vuonna 1968 syntyneet
Luokka:Elävät henkilöt